เอซี มอนซา

สโมสรฟุตบอลมอนซา () หรือ เอซี มอนซา (A.C. Monza) หรือเรียกสั้น ๆ ว่า มอนซา เป็นสโมสรฟุตบอลอาชีพของอิตาลีที่ตั้งอยู่ในเมืองมอนซาแคว้นลอมบาร์เดียประเทศอิตาลี ปัจจุบันทีมลงเล่นใน เซเรียอา ลีกสูงสุดของอิตาลีหลังจากเลื่อนชั้นด้วยการชนะเพลย์ออฟในฤดูกาล 2021−22

สโมสรก่อตั้งขึ้นในปี ค.ศ. 1912 ในชื่อ มอนซา เอฟบีซี และในทศวรรษที่ 1970 สโมสรเข้าใกล้การเลื่อนชั้นสู่เซเรีย อา ในช่วงสองทศวรรษแรกของศตวรรษที่ 21 พวกเขาประสบปัญหาทางการเงิน พวกเขาถูกประกาศล้มละลายถึงสองครั้งในปี ค.ศ. 2004 และ ค.ศ. 2015 หลังจากการเทคโอเวอร์สโมสรของซิลวิโอ แบร์ลุสโคนี ในปี ค.ศ. 2018 มอนซาก็กลับสู่เซเรียบี ในปี ค.ศ. 2020 หลังจากห่างหายไปนานถึง 19 ปีและได้เลื่อนชั้นขึ้นสู่เซเรียอาเป็นครั้งแรกในประวัติศาสตร์ของสโมสรในปี ค.ศ. 2022 ก่อนการเลื่อนชั้นของพวกเขา ไม่มีทีมในอิตาลีทีมใดเล่นในเซเรียบีมากไปกว่านี้โดยไม่ได้เล่นในเซเรียอามากถึง 40 ฤดูกาล มอนซาคว้าแชมป์โคปปา อิตาเลีย เซเรียซี 4 สมัย, แชมป์กัลโช่เซเรียซี 4 สมัย และแชมป์แองโกล-อิตาเลียนคัพ

นับตั้งแต่ก่อตั้งสโมสรมอนซามีสีประจำสโมสรเป็นสีน้ำเงินและสีขาว แต่ได้เปลี่ยนเป็นสีแดงและสีขาวในปี ค.ศ. 1932 เป็นผลให้สโมสรมีฉายาว่า อี เบียงโครอสซี (สีขาวและสีแดง) มอนซาเล่นในสนามเหย้าของพวกเขาที่สนามกีฬาบรีอันเตโอตั้งแต่ปี ค.ศ. 1988 สโมสรมีคู่แข่งคือโคโม โปรเซสโต และปิซ่า

ประวัติ

การก่อตั้งและทัวร์นาเมนต์แรก (1912-1927) 

มอนซา เอฟบีซี ก่อตั้งขึ้นเมื่อวันที่ 1 กันยายน ค.ศ. 1912 ในร้านอาหารชื่อ คัปเปลโล เว็คคิโอ หลังจากการควบรวมกันของ 2 สโมสรที่ตั้งอยู่ในมอนซา คือ โปร มอนซา และ โปร อิตาเลีย สโมสรแห่งใหม่ได้ก่อตั้งสำนักงานใหญ่ของสโมสรแห่งแรกใน ร้านกาแฟโรมา ซึ่งตั้งอยู่บนจัตุรัสกลางเมืองที่มีชื่อเดียวกันในมอนซา ทีมในยุคแรกสวมชุดสีน้ำเงินและสีขาว ชัยชนะครั้งแรกของมอนซาที่ถูกบันทึกไว้เกิดขึ้นเมื่อวันที่ 20 กันยายน ค.ศ. 1912 เมื่อพวกเขาเอาชนะ ยูเวนตุสอิตาเลีย 2-1 ใน ตรีอันเต สโมสรคว้าถ้วยรางวัลใบแรกของพวกเขาคือ โคปปา คอลลี ในต้นปี ค.ศ. 1913 หลังจากเอาชนะ ซารอนโน 3-2 ในรอบชิงชนะเลิศ

ในเดือนพฤศจิกายนปีเดียวกัน มอนซา เอฟบีซี ควบรวมกับ ยูเวนตุส เอฟบีซี เพื่อก่อตั้ง เอซี มอนซา มอนซาเข้าร่วมลีกเป็นครั้งแรกในลีกแตร์ซา คาเตกอเรีย ในฤดูกาล 1913-14; พวกเขาเล่นนัดแรกเมื่อวันที่ 4 มกราคม ค.ศ. 1914 แพ้ 3-1 ที่บ้านในนัดที่พบกับแฟนฟุลลา  ในฤดูกาลถัดมา มอนซา เข้าร่วมลีกโปรโมซิโอเน จบอันดับที่ 4 ในกลุ่ม 6 ทีม เมื่อ สงครามโลกครั้งที่หนึ่ง ปะทุขึ้น การเกณฑ์ทหารบังคับให้ทุกทีมต้องส่งผู้เล่นอายุมากลงสนาม มอนซาสามารถแข่งขันฟุตบอลต่อได้ด้วยผู้เล่นอายุน้อย

ระหว่างปี ค.ศ. 1915 ถึง ค.ศ. 1918 สงครามได้ขัดจังหวะการแข่งขันฟุตบอล เมื่อฟุตบอลอิตาลีได้เริ่มต้นแข่งขันอีกครั้งในปี ค.ศ. 1919 มอนซา ได้เข้าแข่งขันใน โปรโมซิโอเน ฤดูกาล 1919-20 หลังจากคว้าแชมป์ของกลุ่ม มอนซาแข่งรอบชิงชนะเลิศเพื่อเลื่อนชั้นกับเตรวิเกลียเซ่โดยแพ้ไป 1-2 อย่างไรก็ตาม สหพันธ์ฟุตบอลอิตาลี หรือ เอฟไอจีซี ได้ตัดสินใจเลื่อนชั้นให้มอนซาด้วยการเตะรอบแก้ตัว และทีมได้รับการจัดสรรให้ไปอยู่ใน พรีมาคาเตกอเรีย ซึ่งเป็นลีกระดับสูงสุดของฟุตบอลอิตาลีในขณะนั้น ในปี ค.ศ. 1919 มอนซา เป็นเจ้าภาพเชิญ ทีมชาติเชโกสโลวาเกีย แข่งขันเกมกระชับมิตรที่สนาม Grazie Vecchie ซึ่งจบลงด้วยผลเสมอ 1-1

มอนซา แข่งขันกับ มิลาน, เครโมเนเซ และ โปร ปาเตรีย เกมแรกของพวกเขาเล่นในวันที่ 24 ตุลาคม ค.ศ. 1920 โดยแพ้ในบ้านให้กับมิลาน 4-1; ฟรานเชสโก มันเดลลี ทำประตูเดียวให้กับมอนซา พวกเขาจบฤดูกาล 1920-21 โดยไม่มีคะแนนและรั้งอันดับสุดท้ายในกลุ่ม ในฤดูกาลถัดมา มอนซาได้อันดับสองในกลุ่ม โดยพลาดแชมป์กลุ่มไป เนื่องจากการปรับโครงสร้างระบบลีก มอนซา ถูกย้ายไป Seconda Divisione ในฤดูกาล 1922-23; พวกเขารอดพ้นการตกชั้นด้วยการเอาชนะ ชิอาสโซ และ Canotteri Lecco ในรอบเพลย์ออฟ ในฤดูกาล 1926-27 หลังจากเอาชนะ ปอนเซียนา 3-2 ในรอบชิงชนะเลิศ มอนซา ได้รับการประกาศให้เป็นแชมป์ของ Seconda Divisione Lega Nord และได้เลื่อนชั้นสู่ Prima Divisione

อ้างอิง 

สโมสรฟุตบอลในประเทศอิตาลี
สโมสรกีฬาที่ก่อตั้งในปี พ.ศ. 2455